**22.03.2022**

**Бӧръя вит вонас Комиын чиніс ДТП-лӧн лыдыс**

Коми Республикаса Юралысь Владимир Уйба нуӧдіс Туй вылын видзчысянлунсӧ могмӧдан республиканскӧй комиссиялысь заседание. Сэні сёрнитісны туй-транспортын травматизмысь ӧлӧдӧм, Коми Республикаса автомашина туйяс вылын авария лоны вермана участокъяс бырӧдӧм, автомашина туйяс дзоньталӧм йылысь.

Коми Республикаын МВД ГИБДД-са Веськӧдланінлӧн юӧр серти, регионын бӧръя вит вонас чинісны туй вылын транспорткӧд лоӧмторъяс, ДТП понда ранитчӧмаяслӧн да пӧгибнитӧмаяслӧн лыдыс. 2021 воӧ воддза во серти туй вылын транспорткӧд лоӧмторъясыс чинісны 16,4 % вылӧ, сэні пӧгибнитӧмаяслӧн лыдыс чиніс 30,3 % вылӧ, ранитчӧмаяслӧн лыдыс – 17,2 % вылӧ.

«Колян во Комиын туйяс вылын чиніс авариялӧн лыдыс да на бӧрын артмӧм сьӧкыд лоӧмторйыс. Но авария вӧсна кулалӧм бӧрся колӧ бура видзӧдны, – тӧдчӧдіс Владимир Уйба. – Трагедияыс ёнджыкасӧ овлӧ кывкуттӧм шоперъяс понда, кодъяс вермӧны дойдавны оз сӧмын асьныссӧ, но мукӧдъясӧс, сы лыдын челядьӧс. Татшӧмысь колӧ ӧлӧдны. Колӧны содтӧд контроль мераяс. Шуам, колӧ сетны позянлун, медым шоперъяс вермисны юӧртны видеорегистраторъяс вылӧ пасйӧм торкалӧмъяс йылысь. Колӧ бырӧдны аварийнӧй участокъяс, дӧзьӧритны туйяссӧ».

Комиын туйяс вылын 90 % аварияыс артмӧ туй вылын ветлан правилӧяссӧ торкӧм понда – та вӧсна колян во пӧгибнитіс 57 морт, доймаліс 1 сюрсысь унджык. Олан пунктъясысь бокын торкалӧмъяссӧ отсалӧны ӧлӧдны фото- да видеокамераяс. Республикаын уджалӧ 24 фотовидеофиксация комплекс. Владимир Уйба тшӧктіс лӧсялана нырвизя министерствояслы ёнджыка вӧдитчыны татшӧм комплексъяснас.

ДТП-яслӧн нӧшта ӧти помка – омӧль туйяс. Уличаяс да туйяс киын кутысьяслы да баланс вылын кутысьяслы колян во сетісны торкӧмъяс бырӧдӧм йылысь 2,5 сюрс гӧгӧр предписание. Дзоньталӧм дырйи да туйяс дӧзьӧритігӧн туй вылын видзчысянлунсӧ могмӧдӧм серти корӧмъяссӧ торкалӧм понда торкалысьясӧс административнӧя мыждісны.

Статистика серти, 2021 воӧ Комиын быд нёльӧд ДТП-ӧ веськалісны подӧн ветлысьяс. Медым видзны налысь безопасносьтсӧ, колян во автомашина туйяс киын кутысьяс лӧсьӧдісны да выльмӧдісны ывлавывса бияслысь 32 километр линия, пуктісны 3,5 сюрс светильник, дінму да меставывса тӧдчанлуна туйяс вылын нормативъяс серти бурмӧдісны 86 туй вуджанін. Медым челядьыс этшаджыка доймалісны туйяс вылын, Коми Республикаса Юралысь Владимир Уйба тшӧктіс могмӧдны сьӧмӧн «Бать-мамлӧн патруль» да «Ветлӧм серти том инспекторъяс» мероприятиеяс, кутшӧмъяс пырӧны «Коми Республикаын туй вылын видзчысянлунсӧ кыпӧдӧм» уджтасулӧ.

Туйяслысь аварийнӧй участокъяс чинтӧм лоӧ «Безопаснӧй да бур автомашина туйяс» национальнӧй проектлӧн мероприятиеясысь ӧтиӧн. Колян во республикаса трассаяс вылын эрдӧдӧма авария лоны вермана 9 места да Сыктывкарын авария лоны вермана 5 участок. Таво сэтчӧ пуктасны содтӧд туйвывса пасъяс, разметкаяс, югзьӧдан да ӧлӧдан элементъяс, а сідзжӧ аварияысь ӧлӧдан конструкцияяс.

2022 воӧ муниципалитеткостса да муниципальнӧй тӧдчанлуна автомашина туйяс, на вылын искусственнӧй сооружениеяс капитальнӧя дзоньталӧм да дзоньталӧм вылӧ вичмӧдасны 2,7 млрд шайт. Тайӧ сьӧм вылӧ вермасны дзоньтавны 179 километр автомашина туй.

Планируйтӧны дзоньтавны куим пос (ӧтувъя кузьтаыс – 138 метра), а сідзжӧ югзьӧдны дінму тӧдчанлуна автомашина туйяслысь 17 километр ӧтувъя кузьта участокъяс. Кӧсйӧны нуӧдны уджъяс 3 сюрс километр кузьта автомашина туй вылын разметка тэчӧм серти, та вылӧ видзасны 68 млн шайт. Нормативъяслӧн корӧмъяс серти кӧсйӧны лӧсьӧдны 54 туй вуджанін.

Республикаса муниципальнӧй юкӧнъясын кӧсйӧны дзоньтавны гуранъяс да дзоньтавны «картаясӧн», лӧсьӧдны муйӧж туйяс, дзоньтавны тротуаръяс, лӧсьӧдны ва нуӧдан канаваяс. Медуна уджсӧ вӧчасны Сыктывкарын – тані 11 километр туйяс капитальнӧя дзоньталӧм вылӧ вичмӧдасны 313 млн шайт. Комилӧн ӧткымын муниципалитетын югзьӧдасны автомашина туйяс да уличьяс.

**22.03.2022**

**За последние пять лет в Коми наметилась тенденция к снижению количества ДТП**

Глава Республики Коми Владимир Уйба провёл заседание Республиканской комиссии по обеспечению безопасности дорожного движения. Рассмотрены вопросы профилактики дорожно-транспортного травматизма, ликвидации аварийно-опасных участков на автодорогах Республики Коми, планы проведения ремонта автомобильных дорог.

По информации Управления ГИБДД МВД по Республике Коми, последние пять лет в регионе наблюдается снижение количества дорожно-транспортных происшествий, раненых и погибших в результате ДТП. В 2021 году по отношению к предшествующему году количество дорожно-транспортных происшествий сократилось на 16,4 %, число погибших в них людей снизилось на 30,3 %, раненых – на 17,2 %.

«В прошлом году количество аварий и их тяжких последствий на дорогах Коми снизилось. Тем не менее, проблема смертности в результате дорожно-транспортных происшествий требует постоянного внимания, - подчеркнул Владимир Уйба. – Часто трагедии случаются из-за халатности недобросовестных водителей, которые подвергают опасности не только себя, но и других, более дисциплинированных участников движения, в том числе детей. Такое поведение необходимо пресекать. Нужны дополнительные меры контроля. Например, дать возможность водителям сообщать о нарушениях, свидетелями которых они оказались, на основе данных видеорегистраторов. Необходимо продолжить работу по ликвидации аварийных участков, улучшить содержание улично-дорожной сети».

90 % аварий на дорогах в Коми происходит из-за нарушений правил дорожного движения – по этой причине в прошлом году погибли 57 человек, получили ранения более 1 тысячи. Одним из самых эффективных способов профилактики нарушений вне населённых пунктов считается использование фото- и видеокамер. На территории республики применяется 24 комплекса фотовидеофиксации. Владимир Уйба поручил профильным министерствам проработать вопрос о расширении географии применения данных комплексов.

Ещё одна причина ДТП – неудовлетворительное состояние улично-дорожной сети. Собственники и балансодержатели улиц и дорог получили в прошлом году около 2,5 тысячи предписаний об устранении нарушений. За несоблюдение требований по обеспечению безопасности дорожного движения при ремонте и содержании дорог нарушители получили административные взыскания.

Согласно статистике, в 2021 году каждое четвёртое ДТП в Коми произошло с участием пешеходов. Для обеспечения их безопасности собственники автомобильных дорог обустроили и обновили в прошлом году около 32 километров линий уличного освещения, установили 3,5 тысячи светильников, привели в соответствие нормативам 86 пешеходных переходов на дорогах регионального и местного значения. Для усиления профилактики детского травматизма на дорогах Глава Республики Коми Владимир Уйба поручил проработать вопрос о финансировании мероприятий «Родительский патруль» и «Юные инспекторы движения» в рамках подпрограммы «Повышение безопасности дорожного движения в Республике Коми».

Снижение количества аварийных участков дорог является одним из мероприятий национального проекта «Безопасные и качественные автомобильные дороги». В прошлом году выявлено 9 аварийно-опасных мест на трассах республики и 5 аварийно-опасных участков в Сыктывкаре. В этом году на них установят дополнительные дорожные знаки, разметки, световые и предупредительные элементы, а также конструкции, позволяющие предотвратить аварии.

На капитальный ремонт и ремонт автомобильных дорог региональной сети межмуниципального и муниципального значения, искусственных сооружений на них в 2022 году планируется направить 2,7 млрд рублей. Это позволит отремонтировать 179 километров автодорог.

Запланирован ремонт трёх мостов общей протяжённостью 138 метров, а также устройство освещения вдоль автодорог регионального значения на участках общей протяжённостью 17 километров. Работы по нанесению разметки запланированы на автодорогах общей протяженностью около 3 тысяч километров, их стоимость оценивается в 68 млн рублей. По нормативным требованиям планируют обустроить 54 пешеходных перехода.

В муниципальных образованиях республики запланированы ямочные ремонты дорог и ремонты «картами», отсыпка грунтовых дорог, восстановление тротуаров, обустройство водоотводных канав. Самый большой объём работ запланирован в Сыктывкаре – здесь на капитальный ремонт 11 километров дорог будет направлено 313 млн рублей. В ряде муниципальных образований Коми будут выполнены работы по освещению автомобильных дорог и улично-дорожной сети.

# 3942

# Королева